stanford-oval/wikipedia huggingface dataset:
כפר חיטים

| --- | --- |
מגדל המים בכניסה לכפר חיטים, ינואר 2010
מדינה: ישראל ישראל
מחוז: הצפון
מועצה אזורית: הגליל התחתון
גובה ממוצע: ‎31 מטר
תאריך ייסוד: 1936
תנועה מיישבת: תנועת המושבים
סוג יישוב: מושב שיתופי
נתוני אוכלוסייה לפי הלמ"ס לסוף 2022
  - אוכלוסייה: 600 תושבים
    - שינוי בגודל האוכלוסייה: ‎-2.9% בשנה
 מפת מיקום  מפה דינמית   (למפת הגליל העליון מוגדלת) כפר חיטים(למפת הגליל העליון רגילה) כפר חיטים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר חיטים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר חיטים32°48′03″N 35°30′11″E﻿ / ﻿32.8009323903781°N 35.5029575195096°E﻿ / 32.8009323903781; 35.5029575195096  heמפת היישובים של מועצה אזורית הגליל התחתון (in English: Lower Galilee Regional Council) באדום - כפר חיטים בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 8 מתוך 10

כְּפַר-חִטִּים הוא המושב השיתופי הראשון שקם בארץ ישראל ובין היישובים הראשונים בסדרת יישובי חומה ומגדל.
היישוב ממוקם בבקעת ארבל, ממערב לכנרת ומעל טבריה, וקרוי על שם העיירה התלמודית הגדולה כפר חיטיא הנזכרת רבות במקורות חז"ל ושמה השתמר בשם הכפר הסמוך חיטין.
היסטוריה

ב-1878 נוסדה ביוזמת הרב חיים אלעזר וקס אחוזות "ביארת חאטון" (פרדס – חיטין). הרב ווקס אשר כיהן כרבה של העיר קאליש שבפולין ונשיא כולל פולין, רכש לאחר עלייתו לארץ ישראל פרדס אשר שטחו 25 דונמים והושקה במימי מעיין "עין נבי שועיב" אשר מקורותיו מהר ארבל. במקום גידלו אתרוגים לייצוא לרוסיה ולפולין והועסקו בו בני היישוב הישן. אחד ממגדלי האתרוגים ושומר הפרדס היה אברהם וייסברג תושב טבריה. נמצאו מכתבים מאברהם וייסברג המכונה אברהם חיטינר לבנימין זאב הרצל המציעים ייצוא אתרוגים ליהדות הגולה. אברהם ויסברג למרות היותו תושב טבריא כונה בשם אברהם חיטינר ובנו כונה משה חיטינר (היחיד ששרד מ-11 ילדים שנפטרו בסמוך ללידתם) על שם מגוריהם בכפר חיטים. לאחר קום המדינה הופקעו אדמותיהם הפרטיות בחיטין על ידי המדינה.
בשנת 1905 קנתה קרן קיימת לישראל חלקות מאדמות חיטין, והיו האדמות הראשונות שנקנו על ידי הקק"ל. נציג הקק"ל שביצע את הרכישה היה דוד חיים, נתין עות'מאני שקודם לכן היה פקיד בשירותו של הברון רוטשילד. האדמות שנקנו היו בשטח של 2,000 דונם, אולם היו מפוצלות בין כ-400 חלקות קטנות, בין אדמות ערביי הכפר חיטין.
ניסיון התיישבות ראשון בכפר חיטים נעשה ב-1913 על ידי מתיישבים שהגיעו מדגניה א', אך ניסיון זה נכשל בגלל חיכוכים עם האוכלוסייה הערבית השכנה בגלל בעיות בעלות על אדמות, המחסור במים ופיצול הקרקעות. ב-1923 נעשה ניסיון שני ליישב את המקום, על ידי מתיישבים מתנועת המזרחי. 50 משפחות עלו לאדמות והקימו את מושב העובדים חיטין. המתיישבים התגוררו בצריפי עץ שקיבלו מידי ועד הצירים והקימו רפת ולול לכל משפחה, בית כנסת ומגדל מים, שאבן פינה עבורו הונח על ידי חיים ויצמן. כל משפחה קיבלה לעיבוד 100 דונם, 10 ליד הבית ו-90 בחלקות מרוחקות יותר. לכל משפחה היו 8 דונם של כרמים. מים הובאו ממעיין בתחתית ההר.
במאורעות תרפ"ט הותקף היישוב וסבל ממספר פצועים, אך ההתקפה נהדפה על ידי המתיישבים והמשטרה הבריטית. לאחר מכן, בשל המצב הביטחוני והכלכלי סבל המושב מעזיבת מתיישבים, ותושבי המקום עברו לכפר אברהם בסיוע הסוכנות. במקומם, נחתם הסכם בין הסתדרות הספרדים העולמית ובין מנחם אוסישקין איש הוועד הפועל הציוני במסגרתו יושבו במקום 10 משפחות נוספות. גם משפחות אלו נטשו לאחר מספר חודשים והמקום ננטש כליל בראשית 1933.
במהלך שנת 1936 התנהל משא ומתן בין חברי קבוצת ההתיישבות "הקוצר" בראשות חיים קרישפין ומרקו רומנו, שהורכבה מעולים מבולגריה ובין המוסדות המיישבים לגבי עליית חברי הקבוצה לאדמות חיטין. ב-7 בדצמבר 1936, לאחר שהתקבל האישור הרשמי לעלייה, עלו 11 מחברי הקבוצה לאדמות המושב, כשהם מקימים מגדל שמירה ומנצלים את בניין בית הכנסת הנטוש כמבצר. העלייה לקרקע התרחשה בימי המרד הערבי הגדול ובשלהי 1936 נחטף, עונה ונרצח שלמה בן נון, אחד מהמתיישבים. הרפתות שהושארו על ידי חברי מושב המזרחי נוצלו על ידי המתיישבים למגורים. מתכונת היישוב נקבעה על ידי חברי הקבוצה וראשיה כמושב שיתופי, ששמר על עקרון שיתופיות העבודה, אך התיר את שמירת פרטיות המשפחה. לטענת אליהו אלישר, העלייה למקום נעשתה במהירות באישון לילה בגלל שנודע למתיישבים על כוונה של קבוצה אחרת לעלות לכפר חיטים ולהתיישב במקום ללא אישור המוסדות המיישבים ועל כן הם מהרו למקום להקדימם.
היסטוריה > התבססות המושב

בראשית שנות ה-40 גדלה אוכלוסיית המושב לכדי 60 משפחות ובשל המצוקה הכלכלית והמחסור במים שמנע מהמתיישבים לעסוק בחקלאות, הם מצאו את פרנסתם בעבודות מזדמנות ביערנות, במחצבות וכחקלאים שכירים ביישובי הסביבה. ב-1942 חפרו חברי המושב תעלה לאורך 2.5 קילומטרים, הניחו צינור מים מן הכנרת אל היישוב, והמושב הרחיב את שטחיו המעובדים, בהתבסס על מקור המים החדש. בנוסף, החלה הקמת בתים מאבני בזלת מקומיות, ובמהלך שנות ה-40 נעשו ניסיונות להוסיף מקורות הכנסה נוספים על החקלאות, כולל הקמת מפעל טקסטיל, מחלבה, נגריה, מאפייה ומוסך. מאוחר יותר הוקם כפר נופש ומפעל לתכשיטים.
היסטוריה > לאחר הקמת מדינת ישראל

בעשורים הראשונים לאחר הקמת המדינה פעל היישוב במתכונת של אגודה שיתופית ונוסף ענף הדבוראות תוך הרחבת מפעל הטקסטיל שהיה בבעלות משותפת של התושבים. במהלך שנות השמונים הורע מצבו של המושב, כתוצאה מהצטברות חובות כספיים ועזיבת משפחות רבות וב-1991 האגודה המיישבת הושמה תחת כינוס נכסים. תחת כינוס הנכסים, מרבית ענפי המשק נסגרו, ביניהם ענפי הדיר, המוסך וכפר הנופש. בנוסף, הבתים הפרטיים ביישוב עברו לידי חברי האגודה. לאחר הפשרת קרקעות בצפון היישוב, נמכרו קרקעות נוספות במסגרת ההרחבה. ב-2008 פורסם כי בשטח המושב מתוכנן להיבנות אתר נופש אשר יכלול בית מלון יוקרתי בחלקו המזרחי של המושב ומגרשי גולף. בסוף 2016 הגיעו חברי האגודה השיתופית להסדר חוב ותקופת כינוס הנכסים תמה לאחר 25 שנה. כעת מתנהל המושב בצורה עצמאית וענפיו חזרו לניהול פנימי.
גלריה

החריש הראשון בעלייה לכפר חיטים, נתן גרדי שני מימין, 1923
כפר חיטים ב-1940
כפר חיטים ב-1941
כפר חיטים ב-1946
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  קיימת מחלוקת בדבר זהותו של יישוב חומה ומגדל הראשון. ראו בערך "חומה ומגדל"
↑  יהודה גור גרזובסקי, ארץ ישראל, ורשה, 1903. בעמ' 33: "בכפר חטין - הצדים - יש פרדס אתרוגים גדול, אחוזת כולל ורשה בירושלים...", באתר הספרייה הלאומית
↑  ריכרד קאופמן, מפת חטין על יד טבריה, באתר צילום המפה מודבק בכרך "תכניות בניה בשביל ארץ ישראל" אוסף המפות ע"ש לאור, הספרייה הלאומית, ‏1924
↑  בקורו של הד"ר וייצמן בא"י, דואר היום, 26 באוקטובר 1924
1 2  תורה ועבודה בחזון ובמעש, 1985, עמוד 41
↑  אשר לא עלו, דבר, 2 באוקטובר 1936
↑  רומנו, אלברט.א, עליה והתיישבות, בתוך:אנצקלופדיה של גלויות-יהדות בולגריה, ירושלים, 1967, עמודים 427-432.
↑  אליהו אלישר, לחיות עם יהודים, עמוד 191
↑  כפר חיטים, באתר הרשות לפיתוח הגליל, אוחזר ב-17 במאי 2013.
| --- | --- |
בקרת זהויות :  NLI: 987007467989705171
לותר אלכסנדר ג'ונסון

לותר אלכסנדר ג'ונסון (באנגלית: Luther Alexander Johnson‏; 29 באוקטובר 1875 - 6 ביוני 1965) היה חבר בית הנבחרים של ארצות הברית ממדינת טקסס.
ביוגרפיה > ראשית חייו

לותר נולד ב-29 באוקטובר 1875 בקורסיקנה, טקסס, שם למד בבתי הספר הציבוריים. הוא קיבל LLB בשנת 1896 מאוניברסיטת קמברלנד בלבנון, טנסי, והתקבל ללשכת עורכי הדין באותה שנה. הוא החל לעסוק בכך בקורסיקנה והיה עורך דין של Central Texas Grocery Company ושל The Royall Coffee Company.
הוא היה תובע של מחוז נבארו בשנים 1898 עד 1902 ותובע מחוזי של המחוז השיפוטי ה-13 של טקסס מ-1904 עד 1910.
ביוגרפיה > כהונה בקונגרס

הוא כיהן כציר לוועידה הלאומית הדמוקרטית ב-1916 וכיו"ר ועידת המדינה הדמוקרטית ב-1920. ג'ונסון נבחר כדמוקרט לקונגרס ה-68 ולאחד עשר הקונגרסים העוקבים וכיהן מ-4 במרץ 1923 ועד להתפטרותו ב-17 ביולי 1946.
ניתוח סודי מ-1943 של ועדת החוץ של בית הנבחרים על ידי ישעיה ברלין עבור משרד החוץ הבריטי תיאר את ג'ונסון כ-
בקונגרס כמעט עשרים שנה; חקלאי בעל נטייה טובה ואיש עסקים מוכשר. הוא דמוקרט דרומי טיפוסי בכך שהוא עמד בתוקף מאחורי מדיניות החוץ של הממשל ותמך ברוב הצעדים של הניו דיל, למעט בנושאים כמו עבודה. למרות שהוא עצמאי מאוד ובאותה מידה אמריקאי, הוא עשוי לשים את משקלו מאחורי מדיניות הממשל שלאחר המלחמה ובאופן מסורתי הוא פרו-בריטי. הוא נשא את אחד הנאומים הרהוטים ביותר בתמיכה בחוק הסמכויות השאל-החכר ללא שינוי.
בתפקידו כמחוקק ג'ונסון היה מפורסם בעיקר בזכות חלקו בהעברת חוק הרדיו של 1927, וקבע כי
המחשבה האמריקנית והפוליטיקה האמריקנית יהיו נתונות במידה רבה לחסדי המפעילים את התחנות הללו. [אם] תורשה לקבוצה אנוכית אחת... לשלוט בתחנות השידור הללו ברחבי הארץ, אז אוי לאלה שיעזו לחלוק איתם." [67 Cong. Rec. 5558 (1926).]
ביוגרפיה > אחרית חייו

ג'ונסון מונה על ידי הנשיא הארי ס. טרומן להיות שופט של בית המשפט למיסוי של ארצות הברית, וכיהן בתפקיד זה מיולי 1946 ועד פרישתו בספטמבר 1956. הוא חזר לקורסיקנה עד מותו שם ב-6 ביוני 1965. הוא נקבר בבית הקברות אוקווד.
חיים אישיים

לותר אלכסנדר ג'ונסון התחתן עם טרנר ריאד ב-19 ביולי 1899. לזוג נולדו שני ילדים. הוא הפך לכומר בכיר בכנסייה הפרסביטריאנית של וסטמינסטר, שבה היו חברים בני הזוג כל החיים.
הערות שוליים

1 2  Fifield, James Clark (1918). The American bar, Volume 1.
↑  Hachey, Thomas E. (Winter 1973–1974). "American Profiles on Capitol Hill: A Confidential Study for the British Foreign Office in 1943" (PDF). Wisconsin Magazine of History. 57 (2): 141–153. JSTOR 4634869. אורכב מ-המקור (PDF) ב-2013-10-21.
↑  "Westminster Presbyterian Church (USA)". Westminster Presbyterian Church in Corsicana. נבדק ב-25 ביוני 2010. {{cite web}}:  (עזרה)
| --- | --- |
בקרת זהויות :  LCCN: no2008030473  SNAC: w6wg0gh7  US Congress: J000159  VIAF: 2271236   WorldCat (עם VIAF): 2271236
מבחן יחס הנראות

בבדיקת השערות סטטיסטית, מבחן יחס הנראות הוא מבחן סטטיסטי המשווה בין שני מודלים: מודל השערת האפס ומודל ההשערה החלופית (האלטרנטיבית). המבחן מבוסס על יחס נראות המבטא בכמה יותר "סביר" שיקרה נתון מסוים תחת מודל אחד לעומת המודל האחר. מקובל להשתמש במבחן זה כדי להחליט האם לדחות את השערת האפס או לא.
אם ההשערות פשוטות (כלומר, יש אפשרות יחידה וברורה לפרמטרים על פי כל השערה), ניתן להשתמש בלמה של ניימן-פירסון, הקובעת כי דחיית השערת האפס עבור ערכים גדולים מספיק של יחס הנראות מאפשרת מבחן בעל עוצמה מקסימלית. כדי לבחור את הסף הקריטי לדחיית השערת האפס, יש לדעת את ההתפלגות של יחס הנראות (או של הלוגריתם של יחס הנראות). לעיתים התפלגות יחס הנראות היא פונקציה מונוטונית (או פשוטה מספיק) של סטטיסטי מספיק של הנתונים, עליו ההתפלגות קלה יותר לחישוב. ידיעת ההתפלגות תחת השערת האפס הכרחית לשם חישוב ערך-p עבור נתונים ספציפיים המשמשים לביצוע בדיקת ההשערות.
ראו גם

יחס נראות
הלמה של ניימן-פירסון
ליגת הנשים לפעולה חברתית

| --- | --- |

 מדינה:  האיטי האיטי
 תקופת הפעילות:  1934–הווה (כ־90 שנה)
 
ליגת הנשים לפעולה חברתית (בצרפתית: Ligue Féminine d'Action Sociale) היה ארגון נשים בהאיטי, שנוסד בשנת 1934. הוא הוקם על ידי הסופרג'יסטית המובילה איבון סילבן. הוא מילא תפקיד חשוב למאבק למען זכות הבחירה לנשים, שניתנה לבסוף בשנת 1950.
היסטוריה

הארגון נוסד בשנת 1934. הארגון נאסר על ידי החוק חודשיים לאחר הקמתו. הליגה נתמכה על ידי השמאל הפוליטי בהאיטי ויעדיה כללו: יותר בתי ספר לבנות, שוויון לנשים בדיני משפחה, שכר שווה לנשים, זכויות הצבעה לנשים, איגודי עובדים חופשיים ומשרד עבודה עם לשכת נשים.
היסטוריה > הקונגרס הראשון של נשות האיטי

הקונגרס הראשון של נשות האיטי אורגן על ידי הליגה, והוא התקיים בתאריכים 10-14 באפריל 1950. בקונגרס, נשאה הסופרג'יסטית וחברה הליגה, אליס גארוטי, נאום נלהב לגבי מצב ההשכלה של נשות האיטי. בנאומה, היא אמרה שמתייחסים לנשים "כמו ילדים וחולי נפש". בטקס הסיום של הקונגרס הגישה הליגה רשימה רשמית של דרישותיהן.
ראו גם

המשרד למעמד וזכויות האישה של האיטי
סולידריות נשות האיטי
מעמד האישה בהאיטי
הערות שוליים

↑  Chelsea Stieber, Haiti's Paper War: Post-Independence Writing, Civil War, and the Making of the Republic, 1804-1954, NYU Press, 2020-08-18, ISBN 978-1-4798-0213-5. (באנגלית)
1 2  https://www.asfcanada.ca/blogue/le-feminisme-haitien-portrait-dun-mouvement-fort/, www.asfcanada.ca (בצרפתית)
מאיה בצלאל

| --- | --- |
אין תמונה חופשית
 לידה:  18 ביולי 1983 (בת 41) ישראל קריית גת, ישראל
 מדינה:  ישראל ישראל
 תקופת הפעילות:  מ-2009
 מעסיק:  ערוץ 24, רדיו לב המדינה 
 בן זוג:  רועי עסיס
 מספר צאצאים:  3
 קישורים חיצוניים
 פייסבוק:  100063708723978
 
מאיה בצלאל-עסיס (נולדה ב-18 ביולי 1983) היא שדרנית רדיו ומגישת טלוויזיה ישראלית.
ביוגרפיה

מאיה בצלאל גדלה בקריית גת במשפחה בת שמונה אחים, בתם של משה ולילי.
בשנת 2009 היא השתתפה בתוכנית "טינופת" ששודרה בערוץ הוט 3 כחברת פאנל. בנוסף השתתפה כחברת פאנל בתוכנית "מהדורת השבט" בהגשת עדן הראל שליוותה את התוכנית "הישרדות" ושודרה בערוץ עשר, ובתוכנית "המצעד 7.0" בערוץ הבידור בהוט.
בשנת 2012 יצרה ושיחקה בסדרת הרשת "צדיקה בסדום" ששודרה באתר מאקו.
בשנת 2014 השתתפה בסדרת הדוקו ריאליטי "היחידה".
הגישה את תוכנית האולפן "מת על לה לה לנד" בערוץ 24 שליוותה את הסדרה "חי בלה לה לנד" לצד מושיק גלאמין ואלירז שדה.
משנת 2013 בצלאל משדרת ברדיו לב המדינה. החל ממרץ 2019 היא מגישה עם קותי סבג את תוכניות הרדיו "מעירים את המדינה", המשודרת בשעות 8 עד 10.
בקיץ 2021 נכנסה לבית האח הגדול לעונת VIP והודחה בהדחה החמישית, ובדצמבר 2022 החלה להשתתף באופן קבוע בתוכנית האירוח הסאטירית "מה שתגידו" של כאן 11.
חיים אישיים

בצלאל נשואה לרועי עסיס והם הורים לשלושה בנים.
בצלאל צמחונית.
הערות שוליים

↑  אורי קואלבת אל בלן, "אני באמת אוהבת את עצמי": מאיה בצלאל כובשת את הקהל, באתר חדשות 13, 24 באוגוסט 2019
↑  מלי זיידמן, בוגרת בצלאל: ריאיון עם מאיה בצלאל, באתר nrg‏, 22 ביוני 2012
↑  איריס אברמוביץ', אני, מאיה בצלאל, באתר Xnet‏, 22 באוגוסט 2011
↑  מה שתגידו, באתר כאן 11
↑  מאיה בצלאל חשפה את השם שבחרה לבנה השני, באתר ‏מאקו‏, 28 ביולי 2019
מארס סקאוט

המחשת אמן של נחתת הפיניקס נוחתת על מאדים
המחשת אמן של הגשושית MAVEN
תוכנית מארס סקאוט (באנגלית: Mars Scout Program, תרגום: צופה מאדים) הייתה יוזמה של נאס"א לשליחת גשושיות מחקר זולות למאדים, שיבחרו בצורה תחרותית מהצעות שיתקבלו מן הקהילה המדעית. על כל משימת מארס סקאוט היה לעלות פחות מ־485 מיליון דולר. רק שתי משימות אושרו ונבנו לפני ביטול התוכנית ב־2010: פיניקס ו־MAVEN.
משימת סקאוט 1

המשימה הראשונה בתוכנית סקאוט הייתה משימת פיניקס שכללה נחתת שתוכננה במקור עבור תוכנית מארס סרוויור 2001 שבוטלה. פיניקס שוגרה ב־4 באוגוסט 2007 ונחתה על קרחוני הקוטב הצפוני של מאדים ב־25 במאי 2008. יעודה של פיניקס היה למצוא עדויות לחיים מיקרוביאליים ולחפש עדויות למים שזרמו בעבר. המשימה המרכזית ארכה 90 יום והושלמה בהצלחה ב־10 בנובמבר 2008, לאחר שהטכנאים על כדור הארץ לא הצליחו ליצור עוד קשר עם הנחתת. האות האחרון התקבל מהנחתת ב־2 בנובמבר.
משימת סקאוט 2

ב־15 בספטמבר 2008 הודיעה נאס"א כי בחרה בחללית MAVEN להיות משימת סקאוט השנייה. תקציב המשימה (נכון ל־2007) עומד על 475 מיליון דולר. הגשושית שוגרה ב־18 בנובמבר 2013.
ראו גם

תוכנית החלל האמריקאית
הערות שוליים

↑  נאס"א מודיעה על הפסקת תוכנית מארס סקאוט
↑  http://www.nasa.gov/mission_pages/mars/news/maven_20080915.html
| תוכניות נאס"א לחקר מערכת השמש |
| --- | --- | --- |
| פעילות | אקספלורר • וויאג'ר •  חקר מאדים • משימות פלנטריות (דיסקברי • גבולות חדשים • חקר מערכת השמש) • פלאגשיפ • חקר עולמות אוקיינוס |  |
| הושלמו | פיוניר • מארינר • לונר אורביטר • ריינג'ר • סרוויור • אפולו • ויקינג • פלנטרי אובסרבר • MESUR • מרס סרוויור 98 • מארס סקאוט • מארס רובר |  |
| בוטלו | פלנטרי גראנד טור • וויאג'ר (מאדים) • פרומתאוס • קונסטליישן • ניו מילניום • מארינר סימן 2 |  |
לוסי אגנס סמית

| --- | --- |

 לידה:  1882 דבלין, הממלכה המאוחדת של בריטניה הגדולה ואירלנד 
 פטירה:  1972 (בגיל 90 בערך) דבלין, אירלנד 
 מדינה:  אירלנד 
 מקום קבורה:  בית הקברות גלאסנווין 
 
לוסי אגנס סמית בירן (באנגלית: Lucy Agnes Smyth Byrne; ‏1882–1972) הייתה קצינה בקומן נה מאן, ארגון הנשים הרפובליקני האירי הפרה-צבאי, במהלך מרידת חג הפסחא ב-1916. היא מילאה תפקיד בולט בארגון, הייתה מפקדת מחלקה בסניף המרכזי שלו, והגיעה לדרגה של סגן ראשון.
תחילת דרכה

לוסי אגנס סמית נולדה ב-1882 בדבלין. אביה ג'יימס פיטר ג' וזף סמית היה יוצא פליז, ואמה, מרי אן סמית הייתה עקרת בית. על פי מרשם האוכלוסין של 1901, גרה לוסי עם משפחה ברחוב אמיינס, הייתה בת 18 והתעסוקה שלה הייתה מוכרת בחנות כובעים. אחותה איזבלה (28) ואחיה ג'יימס ליאו (20) גרו גם הם בבית המשפחה. על פי מרשם האוכלוסין של 1911, אביה כבר לא היה בחיים, ונולדו להוריה 9 ילדים, אשר 5 מהם היו עדיין בחיים. לוסי הייתה הצעירה מביניהם,, ועבודתה הייתה רשומה כקלדנית. סמית הייתה דוברת אירית שוטפת.
סמית נישאה לתומאס פ. בירן ב-28 באפריל 1919. בתחילת 1920, ילדם הראשון של סמית ובירן נהרג עקב פשיטה של הבלאק אנד טאנס בה ביירן נעצר ונכלא. בני הזוג היו מעורבים במלחמת העצמאות האירית
בהצהרת עדות של אליזבת קולברט, שנרשמה כחלק מפרויקט רישום עדויות של כל המשתתפים במרידת 1916 והמלחמות האיריות, היא סיפרה על אחיה קון קולברט, מורד אשר הוצא להורג בשנת 1916, ועל מפגש בינה לבין סמית. לאחר הוצאתו להורג של קון, אליזבת ביקרה את סמית בביתה, וסמית הראתה לה מכתבים ששלח לה קון, בהם תיאר את אהבתו אליה. אליזבת טענה שאחיה היה מתחתן עם סמית אלמלא היה מוצא להורג. כומר הקהילה, האב מהוני, זיפר לסמית שקיבל מקון חבילה למסור לה טרם הריגתו, אך החבילה מעולם לא נמצאה. בירן כבר חיזר אחר סמית באותה התקופה, וראה את קולברט כיריב.
קומן נה מאן וההתקוממות של 1916

קומן נה מאן נוצרה כארגון עצמאי, אך תפקדה בפועל כזרוע הנשים של המתנדבים האירים.
בשנים 1914–1921, סמית היה מעורבת בפעילויות של קומן. במהלך ההתקוממות נגד הבריטים ב-1916, סמית פינתה נשק מבית מחבוא כשהבריטים היו בדרך לפשוט עליו. למחרת היא פעלה כשליחה בין מטה המרידה בבית הדואר המרכזי לבין העמדות האחרות של המורדים, ואף השתתפה במתן עזרה ראשונה. היא עזרה בהעברת הפצועים. בין הפצועים שטיפלה בהם היה ג'יימס קונולי.
לסמית הוענקו ארבע מדליות על פעילותה בהתקוממות, ובעוד מדליה שניתנה לכל שורדי ההתקוממות בטקס 50 שנה למרידת הפסחא. בתה של סמית, שילה אולירי, הייתה אחת האנשים היחידים אשר שני הוריה לקחו חלק פעיל במרד, והיחידה שהייתה עוד בחיים באירוע זה.
מותה

סמית נפטרה בגיל 90, בנובמבר 1972. היא קבורה בבית הקברות גלאסנווין בדבלין. היא נקברה יחד עם בעלה ובנה. טום בירן נפטר ב-7 בספטמבר 1962 בגיל 85. בנם, מיילס בירן נפטר בשנת 1968 בגיל 41.
לקריאה נוספת

Colbert, E. M. (1916). BUREAU OF MILITARY HISTORY, 1913-21 STATEMENT BY WITNESS. Bureau of Military History.
Collins, L. (2012). Poetry by Women in Ireland: A Critical Anthology 1870-1970. Liverpool: Liverpool University Press.
Good, J. (1946). Inside the GPO 1916. Dublin: O'Brien Press.
Matthews, A. (2010). Renegades - Irish Republican Women 1900-1922. Cork: Mercier Press. Matthews, A. (2014). The Irish Citizen Mercier Press.
הערות שוליים

1 2 3 4  "National Archives: Census of Ireland 1911". www.census.nationalarchives.ie.
1 2  "Stories of 1916". 13 בספטמבר 2015. {{cite web}}:  (עזרה)
1 2  Colbert, E, M. Bureau of Military History 1913-21. Bureau of Military History.
↑  Good, J. (1946). Inside the GPO 1916. Dublin: O'Brien Press.
↑  McGreevy, R. (2013). "Easter 1916- they put their country first". Irish Times – via Proquest.
↑  Smyth Byrne, Lucy Agnes (2011). "Findagrave2011". findagrave.com.
מבחן כתמי הדיו של הולצמן

מבחן כתמי הדיו של הולצמן (באנגלית: Holtzman Inkblot Test), או בשמו המקוצר מבחן הולצמן או HIT, הוא מבחן השלכה שמיועד להערכה פסיכולוגית של מאפייני אישיות של האדם. הוא דומה במהותו למבחן כתמי הדיו של רורשאך, ונוצר במטרה להתגבר על חלק מהמגבלות של מבחן זה.
המבחן פותח על ידי ויין הולצמן והוצג לראשונה ב-1961. הוא כולל שתי סדרות מקבילות שבכל אחת מהן ישנם 45 כרטיסי כתמי דיו בצבעי שחור-אפור או צבעוניים, ועוד שני כרטיסי הדגמה ואימון לנבדק שמוצגים לו בתחילת הבדיקה. הבוחן מציג את הכרטיסים לנבדק לפי הסדר, והנבדק מתבקש להגיד כמו מה זה נראה לו. הנבדק יכול לתת תגובה אחת בלבד לכל כרטיס.
מתן הציונים (ציינון) והפירוש של תגובות הנבדק, נעשה על פי 22 מדדים, ביניהם זמן התגובה, תוכן התגובה, מיקום הגירוי בכרטיס, צבע, תנועה, אינטגרציה, חרדה, איזון ועוד. קביעת הציונים עשויה לארוך זמן רב, אך ניתן לבצע אותה בתוכנת מחשב. הבדיקה, קביעת הציונים והפירוש צריכים להיעשות על ידי אנשי מקצוע מנוסים היטב במבחן.
המבחן מתאים להעברה במיוחד לילדים, סטודנטים, ומטופלים הסובלים מסכיזופרניה, פגיעת ראש או דיכאון. עם זאת, המבחן עדיין לא נפוץ ופופולרי בעולם כמו מבחן רורשאך.
יתרונותיו של מבחן הולצמן על פני מבחן רורשאך, הם, בין השאר, בהגבלת כמות התגובות של הנבדק לכל כרטיס (ברורשאך אין הגבלה כזו, דבר היוצר לעיתים הטיה בכמות התגובות הכללית של הנבדק ובפירוש הניתן להן); כמות גדולה של כרטיסים, שנבחרה אחרי מחקר מתוך אלפי כרטיסים, יחסית ל-10 כרטיסים בלבד במבחן רורשאך; מערכת מתן ציונים מדויקת יותר ובעלת מדדים שהוגדרו היטב, שיוצרת פחות הטיות סובייקטיביות של הבוחן ולפיכך תורמת למהימנות בין שופטים גבוהה יחסית של המבחן; בדיקות התוקף והמהימנות של הכלי נמצאו מעודדות יחסית לאלו השנויות במחלוקת של מבחן רורשאך.
ראו גם

מבחן כתמי הדיו של רורשאך
מבחן השלכה
לקריאה נוספת

Holtzman, W. H., Thorpe, J. S., Swartz. J. D., & Herron, E. W., (1961), Inkblot perception and personality. Austin; University of Texas Press.
ליגת הנוער המאוחדת של VTB

| --- | --- |
 תחום:  כדורסל 
 מדינות:  רוסיה 
 תקופת הפעילות:  2013–הווה (כ־11 שנים) 
 
ליגת הנוער המאוחדת של VTB (ברוסית: Единая молодёжная лига ВТБ) היא טורניר כדורסל לקבוצות נוער, שנוסד בשנת 2013 בחסות ליגת VTB.
פורמט

בטורניר משתתפות 12 קבוצות שמשחקות בארבעה סבבים - משחקים זוגיים בבית ובחוץ. על פי תוצאות העונה הסדירה, 8 הקבוצות המובילות עולות לשלב שמינית הגמר. שחקנים שמשחקים בליגת הנוער חייבים להיות בני 15 עד 19 בתאריך משחק הבכורה של העונה.
קבוצות הליגה

| מועדון | עיר |
| --- | --- |
אבטודור-2: סרטוב
יניסיי-2: קרסנויארסק
זניט-M: סנט פטרסבורג
לוקומוטיב קובאן-2-TsOP: קרסנודר
MBA-2: מוסקבה
ניז'ני נובגורוד-2: ניז'ני נובגורוד
פארמה-2: פרמיאן
רונה-2: מוסקבה
סמארה-2: סמארה
אוניקס-2: קאזאן
חימקי-2: חימקי
צסק"א-ג'וניור: מוסקבה
מינסק
זוכות

פרק זה טעון עדכון. אנא תרמו לוויקיפדיה .
| עונה | מארחת הפלייאוף | משחק הגמר> מנצחת | משחק הגמר> תוצאה | משחק הגמר> פיינליסטית | המשחק על המקום השלישי> מנצחת | המשחק על המקום השלישי> תוצאה | המשחק על המקום השלישי> מקום 4 |
| --- | --- | --- | --- | --- | --- | --- | --- |
| 2013/2014 | ללא פלייאוף | חימקי-2 | לפי מיקום בסיום הליגה | טריומף-2 | אוניקס-2 | לפי מיקום בסיום הליגה | צסק"א-2 |
| 2014/2015 | סראטוב | צסק"א-2 | 76:97 | אוניקס-2 | חימקי-2 | 66:91 | אבטודור-2 |
| 2015/2016 | סמארה | צסק"א-2 | 65:67 | אבטודור-2 | חימקי-2 | 66:69 | סמארה-SSEU |
| 2016/2017 | קרסנודאר | צסק"א-2 | 61:70 | חימקי-2 | סמארה-2 | 74:78 | לוקומוטיב קובאן-2 |
| 2017/2018 | סמארה | צסק"א-ג'וניור | 74:78 | סמארה-2 | חימקי-2 | 88:91 | לוקומוטיב קובאן-2 |
| 2018/2019 | סנקט פטרבורג | חימקי-2 | 70:82 | צסק"א-ג'וניור | סמארה-2 | 65:91 | אבטודור-2 |
2019/2020: העונה הסתיימה לפני המתוכנן עקב מגפת הקורונה מבלי לקבוע את זהות הזוכים
| 2020/2021 | סנקט פטרבורג | צסק"א-ג'וניור | 65:89 | לוקומוטיב קובאן-2 | ניז'ני נובגורוד-2 | 61:63 | חימקי-2 |
| 2021/2022 | מוסקבה | זניט M | 68:71 | צסק"א-ג'וניור | חימקי-2 | 55:57 | 2-MBA |
הישגים

| 0 | 1 | 2 | 3 |
| --- | --- | --- | --- |
מועדון: 
| צסק"א 2/ג'וניור | 5 (2015, 2016, 2017, 2018 ,2021) | 2 (2019, 2022) |  |
| חימקי-2 | 2 (2014, 2019) | 1 (2017) | 3 (2015, 2016, 2018) |
| זניט M | 2 (2022, 2024) |  |  |
| לוקומוטיב קובאן-2 | 1 (2023) | 1 (2021) |  |
| סמארה-2 |  | 1 (2018) | 2 (2017, 2019) |
| אוניקס-2 |  | 1 (2015) | 1 (2014) |
| אבטודור-2 |  | 1 (2016) |  |
| טריומף-2 |  | 1 (2014) |  |
הערות שוליים

↑  Исполком РФБ утвердил текущую классификацию команд в Единой молодежной Лиге ВТБ без присвоения звания «чемпион»
| הליגה המאוחדת של VTB |
| --- | --- | --- |
| הקבוצות בעונת 2024/2025 | רוסיה אבטודור סראטוב • רוסיה אוניקס קאזאן • רוסיה אוראלמש • קזחסטן אסטנה • רוסיה זניט סנקט פטרבורג • רוסיה יניסיי קרסנויארסק • רוסיה לוקומוטיב קובאן • רוסיה ניז'ני נובגורוד • רוסיה פארמה פרם • רוסיה צסק"א מוסקבה • רוסיה סמרה • רוסיה MBA |  |
| שונות | משחק האולסטאר • הסופר קאפ בכדורסל • ליגת הנוער • היכל התהילה |  |
| כדורסל ברוסיה רוסיה |
| --- | --- | --- |
| ניהול | התאחדות הכדורסל הרוסית • קבוצות • מגרשי כדורסל • תחרויות |  |
| תחרויות ליגה | הליגה המאוחדת של VTB • ליגת המשנה הרוסית בכדורסל • ליגת הנוער המאוחדת של VTB |  |
| תחרויות ליגה לנשים | ליגת העל הרוסית בכדורסל נשים • ליגת המשנה הרוסית בכדורסל נשים |  |
| תחרויות גביע | הגביע הרוסי בכדורסל • הגביע הרוסי בכדורסל נשים |  |
| נבחרות | הנבחרת הלאומית (גברים) • הנבחרת הלאומית (נשים) |  |